NaiveNeuron/SloPal huggingface dataset:
Zemanová, Anna, poslankyňa NR SR (2021-12-14):
Ďakujem pekne za slovo. V mene poslaneckého klubu SaS by som sa chcela vyjadriť k hlasovaniu k tlači 591, čo je zákon o ochrane prírody. Chcem vyjadriť spokojnosť, že vlastne došlo k politickej dohode minimálne dvoch poslaneckých klubov a ďalších poslancov s tým, že sme sa dohodli, bude otvorená rozprava pri hlasovaní, kde bude predložený nový pozmeňovací návrh, ktorý už je zverejnený na stránke Národnej rady a ktorý akceptuje na základe rôznych pripomienok z verejnosti odbornej aj laickej verejnosti, ale aj poslancov, kde sa rešpektuje to, že k 31. marcu 2020 vlastne vzniknú správy národných parkov ako samostatné správne subjekty, k 1. aprílu 2022 zlúčeniu príspevkovej organizácie Štátne lesy TANAP-u so Správou Tatranského národného parku, TANAP-u, k 1. aprílu 2022 nastane delimitácia správy, čo sa týka národného parku Správy Slovenský raj, vzhľadom na to, že tam už je ukončená zonácia, a k 1. aprílu 2022 bude delimitácia správy dotknutého majetku štátu vo štvrtom a piatom stupni. Čo sa týka ostatných národných parkov, tam pôjde delimitácia do troch mesiacov od vyhlásenia zonácie. Čiže sa akceptoval ten návrh, najprv musí byť zonácia a potom bude presun. Takže s týmto návrhom súhlasíme a poslanecký klub SaS bude jednotne hlasovať za tento pozmeňovací návrh, a to znamená aj za reformu národných parkov. (Potlesk.)
Glváč, Martin, podpredseda NR SR (2018-10-19):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Kvorka, nech sa páči.
Pellegrini, Peter, predseda NR SR (2015-05-12):
Ďakujem pekne. Ďalší v rozprave vystúpi pán poslanec Muňko ako posledný prihlásený do rozpravy ústne.
Sárközy, Irén, poslankyňa NR SR (2017-10-11):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Fecko, Martin, poslanec NR SR (2019-03-28):
Ďakujem pekne, pani ministerka. Chcem sa ešte opýtať, to znamená, že skôr hovoríme o tom, že tie platové rozdiely, hovorím o platových triedach medzi jednotlivými bývalými štátnymi, teda špecializovanými štátnymi správami budú vyrovnané? Alebo to znovu bude, že dva až tri triedy rozdiel pri tých istých referenčných akože pozíciách? A chcel by som sa ešte opýtať, aký dosah majú jednotliví rezortní ministri na, aby mohli stimulovať, keď metodicky riadia, a aby mohli stimulovať svojich, teda metodicky riadiacich zamestnancov, ktorých majú pod sebou, aby mohli aj finančne stimulovať na výkon práce? Aký majú na to dosah? Či je to vyslovene iba z vašej moci alebo či aj rezortný minister príslušný môže v akej, v akom pomere k tomu zasiahnuť? Ďakujem.
Číž, Miroslav, podpredseda NR SR (2015-06-19):
Slovo má pán poslanec Mičovský.
Grendel, Gábor, poslanec NR SR (2018-09-19):
Ďakujem. Súhlasím s kolegom Beblavým, že sú v tomto návrhu aj dobré veci, za iných okolností možno hodné podpory. Ale práve toto považujem za zákernosť tohto návrhu. Zákernosť v tom zmysle, že vy potom vo verejných debatách ako autori tohto návrhu budete zdôrazňovať práve tieto pozitívne zmeny hodné podpory a prekričíte tým to nedemokratické, čo je v tomto návrhu. Prečo nenecháte na voličov, či to, že má predseda strany svoje meno v názve strany, za feudálne alebo nepovažujete. Prečo nenecháte na voličoch, či to, či má strana jedného člena, štyroch, trinástich alebo 500-tisíc, či to považuje za dostatočné, alebo nie. Volič rozhodne v demokracii. A teraz jeden stručný návrat do minulosti. Aj Vladimír Mečiar si myslel, že keď obmedzí združovanie politických strán do koalícií, tak im prejde cez rozum a bude pokračovať po roku 1898. Lenže vzniklo SDK, vzniklo SMK a stal sa presný opak. A ja verím, že takéto nedemokratické návrhy, ktoré obsahuje táto vaša iniciatíva, budú viesť k veľmi podobnému výsledku.
Dostál, Ondrej, poslanec NR SR (2016-05-24):
Pán predsedajúci, v rozprave vystúpil jeden poslanec, nezaznel žiadny iný návrh, preto dajte, prosím, hlasovať o tom, že Národná rada prerokuje návrh zákona v druhom čítaní.
Paška, Pavol, predseda NR SR (2013-10-24):
Pán poslanec Blaha.
Paška, Pavol, predseda NR SR (2014-06-12):
Takže ešte najprv pán poslanec Gál a potom pán poslanec Osuský... (Reakcia z pléna.) Pardon, pán poslanec Osuský, nech sa páči. (Reakcia z pléna.) Dobre, tak, pán poslanec Gál, nech sa páči.
Laššáková, Jana, podpredsedníčka NR SR (2013-10-18):
Ďakujem pekne, pán spravodajca, otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak, vyhlasujem rozpravu za skončenú a prerušujem rokovanie o tomto bode programu. Teraz by malo, by mali nasledovať body programu, ktorých predkladateľom je pán minister Maďarič, je to tlač 662 a 663. Vzhľadom k tomu, že nás pán minister z vážnych dôvodov požiadal o to, aby sme o týchto bodoch rokovali v utorok o deviatej hodine, poprosím vás, či je všeobecný súhlas na to, aby sme tieto body preložili na utorok o deviatej. Áno, ďakujem veľmi, dobre, ďakujem veľmi pekne. Takže budeme pokračovať v rokovaní vládnym návrhom zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa menia a dopĺňajú niektoré zákony (tlač 724). Tak isto vládny návrh zákona pridelil predseda Národnej rady na prerokovanie výborom, a to je v rozhodnutí 694. Poprosím ministra pôdohospodárstva a rozvoja vidieka Slovenskej republiky Ľubomíra Jahnátka, aby vládny návrh zákona v prvom čítaní uviedol. Nech sa páči, pán minister, máte slovo.
Ľ. Vážny, minister dopravy, pôšt a telekomunikácií SR: (2009-02-04):
Hlavný dôvod predloženia návrhu zákona spočíva v tom, že je potrebné naďalej pokračovať v procese harmonizácie vnútroštátnych právnych predpisov s právom Európskej únie a zvyšovať bezpečnosť cestnej premávky. Návrh zákona v porovnaní s doterajšou právnou úpravou ustanovuje požiadavky, ktoré musí splniť fyzická osoba alebo právnická osoba, ak požaduje registráciu ako školiace stredisko na vykonávanie kurzov základnej kvalifikácie a pravidelného výcviku vodičov, ustanovuje požiadavky na vzdelanie lektorov, ustanovuje technické požiadavky na špeciálne autocvičisko, na ktorom by sa mali uskutočňovať pravidelné praktické jazdy v rámci výcviku vodičov. Návrh zákona ďalej upravuje jednotný vzor kvalifikačnej karty vodiča a obsahuje viaceré legislatívnotechnické úpravy, ktorých potrebu si vyžiadala nejednotná aplikácia niektorých ustanovení zákona v praxi. Obsah zákona je v súlade s prioritami a cieľmi hospodárskej politiky vlády a smeruje k zvýšeniu bezpečnosti v cestnej premávke. Návrh nebude mať dopad na zamestnanosť a nezvýši počet pracovných miest v podnikovej sfére, nebude mať dopad ani nepriamo pozitívny vplyv na životné prostredie. Vláda Slovenskej republiky prerokovala návrh zákona dňa 14. januára 2009 a prijala k nemu uznesenie č. 8/2009. Dovoľujem si požiadať vás o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem za pozornosť.
Pčolinský, Peter, podpredseda NR SR (2023-06-22):
Pán poslanec Šudík sedí teraz vedľa mňa, ale otázku teraz nedával. Čiže pán poslanec Kuriak má doplňujúcu otázku. Prihláste sa. Nech sa páči. Už.
Baránik, Alojz, poslanec NR SR (2019-09-13):
Ďakujem pekne. V rýchlosti, je jedno, na pána Muňka, je jedno, ako je súdnictvo nastavené. Určite nebolo cieľom akejkoľvek koalície v tých časoch – a mne je to srdečne jedno, že kto tam bol – nastaviť súdnictvo tak, aby fungovalo, ako to dnes, ako toho sme dnes svedkom. Podotýkam ešte na adresu pána Muňku, že keby SMER súhlasil s naším návrhom, tak aj v tej kauze, o ktorej hovoril, pokiaľ ide o Kočnera, tak by bol stíhateľný. Ale vy ste nechceli dovoliť, aby jeho milosť bola tiež zrušená. Takže to nám, prosím vás, nevyčítajte. Pokiaľ ide o pána Podmanického. Tu sa obraciame na predsedu parlamentu, ktorý vždy sa snaží vytvárať dojem, že, že dekórum v parlamente je dôležité a že pravidlá sa majú dodržať, ale kľudne mu nevadilo, keď pán Podmanický vôbec nereagoval na môj príspevok. Krásne to vydržal, pretože, samozrejme, vieme, že k akej skupine pán predseda patrí. Veľmi mu to vyčítam. Pokiaľ ide o pána Kvorku. No, keďže ja som chodil do právnickej školy a viem, že aká je definícia zločineckej skupiny, SMER jednoznačne tej definícii vyhovuje. Takže darmo vy hovoríte, nemá to žiaden reálny význam. A pokiaľ ide o to, čo ste hovorili, že sa nepriznala pani bývalá štátna tajomníčka. Jedna z prvých vecí, ktorú, ktorú vás naučia na trestnom práve, je to, že pri... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-05-22):
Pán poslanec Chmel, chcete reagovať? Nie. Teraz písomne prihlásený je pán poslanec Kvasnička. Máte slovo, nech sa páči. Pripraví sa pán poslanec Hlina.
Kollár, Boris, predseda NR SR (2021-11-30):
Ďakujem. Prosím pre záznam zapísať. (Prestávka.)
Hrušovský, Pavol, podpredseda NR SR (2010-12-15):
S touto námietkou sa dá len súhlasiť, pán poslanec. Pani poslankyňa Gibalová. Sabolová.
Figeľ, Ján, podpredseda NR SR (2014-03-26):
Ďakujem pekne. Otváram všeobecnú rozpravu, do ktorej som nedostal písomne žiadnu prihlášku. Ústne sa ako prvý hlásil pán navrhovateľ. Ešte niekto? Nie je tomu tak. Áno? Jozef Mikuš, dobre. Takže uzatváram s týmto menom prihlasovanie. Nech sa páči, pán navrhovateľ.
Paška, Pavol, poslanec NR SR (2011-06-28):
Ďakujem pekne, pán predseda, žiadam, aby ste zvolali poslanecké grémium, pri schvaľovaní programu ste opäť predviedli svoju vysokú mieru arogancie. Opozícia predniesla tri návrhy na rozšírenie programu. Všetky tri sa bytostne dotýkajú životných záujmov ľudí na Slovensku. Či je to otázka zdražovania, či je to otázka zdravotníctva, či je to otázka našej zahraničnej politiky. Nechceli sme nič iné, len korektne vypočuť si informácie a vedieť zaujať k nim stanovisko. Ja vás žiadam, aby ste zvolali grémium, chceme hovoriť s koalíciou o priebehu tejto schôdze. Ďakujem. (Potlesk.)
Žiga, Peter, podpredseda NR SR (2024-06-19):
Pán poslanec, urobil som chybu, vyhlásil som rozpravu za skončenú, chcel som povedať, že končím možnosť prihlásiť sa do rozpravy, pardon. Môžte pokračovať, pardon.
Kondrót, Maroš, poslanec NR SR (2017-03-23):
Ďakujem pekne, pán predsedajúci. V rozprave nevystúpil žiaden pán poslanec, nebol tým pádom podaný žiadny pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 7 spoločne s odporúčaním gestorského výboru schváliť.
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 130 poslancov, za 46, proti 24, zdržalo sa 59, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 64 schváleného programu, ktorým je prvé čítanie o návrhu poslancov Pellegriniho, Tomáša, Šutaj Eštoka a Sakovej na vydanie zákona, ktorým sa mení a dopĺňa zákon č. 417/2020 Z. z., ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny (tlač 581). Prosím spravodajcu z výboru pre sociálne veci poslanca Ľubomíra Vážneho, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Pellegriniho, Erika Tomáša, Matúša Šutaj Eštoka a Denisy Sakovej na vydanie zákona, ktorým sa mení a dopĺňa zákon č. 417/2020 Z. z., ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 581.)
Janíková, Mária, poslankyňa NR SR (2015-09-17):
Vážený pán predsedajúci, vážený pán minister, pani poslankyne, poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k vládnemu návrhu zákona, ktorý je uverejnený pod tlačou 1707. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku i legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1691 navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. A odporúčam, aby predmetný návrh zákona prerokovali výbory do 9. novembra 2015 a gestorský výbor do 10. novembra 2015 od jeho prerokovania v Národnej rade v prvom čítaní. Pán predseda, prosím, otvorte rozpravu.
Cicoň, Antonín, poslanec NR SR (2013-03-20):
Veľmi krátko k pozmeňovaciemu návrhu kolegu Mičovského. Viac-menej pri tvorbe tohto, tejto zmeny zákona sme uvažovali, sú tam tri varianty, uvažovali sme nad tým, ako sa bude riešiť ten vertikálny prenos. Ako už povedal kolega Brixi, preto sme to nedali priamo do zákona, ale vlastne tento zákona umožní ministerstvu dať vykonávaciu vyhlášku. Vždy je ľahšie zmeniť vyhlášku ako zákon. Čiže vlastne vertikálny prenos sa bude riešiť vyhláškou. A k tým výškovým zónam. V podstate fungovalo to k všeobecnej spokojnosti ešte pred dvoma rokmi, potom sa to zmenilo na vegetačné stupne, kde vznikli tie problémy. Vlastne necháme na ministersto, ktorú variantu uprednostní. Buď sa vráti k prenosu podľa výškových zón, je tam vlastne rozpätie 600 metrov, alebo bude môcť byť schválený prenos medzi vegetačnými stupňami, a tam je trošku väčšia tolerancia, alebo väčší rozsah. Dokonca v tých vyšších, napríklad v šiestom vegetačnom stupni, tam to vychádza až okolo 1100 metrov, že bude rozsah prenosu. V piatom napríklad 900 metrov, hej. V štvrtom 700 metrov. Problematické alebo najväčšie problémy sú v tom šiestom, siedmom. Hovorím, tam je tých 1000 metrov, či je to výhodnejšie podľa, kvôli tomu sme nechali alebo budeme uprednostňovať vegetačné stupne, aby sme umožnili ten prenos sadbového materiálu zabezpečiť tak, aby mohli byť plochy po smrekových kalamitách obnovené a zabezpečené. Ďakujem.
Hort, Milan, podpredseda NR SR (2010-08-05):
Ďakujem. Teraz v súlade s rokovacím poriadkom s § 28 požiadal o slovo pán minister obrany, nech sa páči, pán minister Galko.
Mazurek Milan, poslanec NR SR (2018-03-14):
Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2011-03-23):
Pán poslanec Galbavý.
Paška Pavol, predseda NR SR (2013-12-18):
(Hlasovanie.) 135 prítomných, 20 bolo za, 29 proti, 85 sa zdržalo, 1 nehlasoval. Nebudeme pokračovať v rokovaní o tomto návrhu. Pán poslanec Kuffa uvedie v prvom čítaní hlasovanie o návrhu pánov poslancov Richarda Vašečku, pani poslankyne Eriky Jurinovej a pána poslanca Branislava Škripeka na vydanie zákona č. 73 o umelom prerušení tehotenstva, je to tlač 782. (Hlasovanie o návrhu poslancov Národnej rady Slovenskej republiky Richarda Vašečku, Eriky Jurinovej a Branislava Škripeka na vydanie zákona, ktorým sa dopĺňa zákon č. 73/1986 Zb. o umelom prerušení tehotenstva v znení neskorších predpisov , tlač 782.)
Pročko, Jozef, poslanec NR SR (2022-09-27):
Ďakujem, pán predseda. Prosím, dajte hlasovať o tom, že Národná rada schvaľuje uznesenie Národnej rady Slovenskej republiky.
Laššáková, Jana, podpredsedníčka NR SR (2015-05-29):
Ďakujem pekne. Poprosím vás, zaujmite miesto určené pre navrhovateľov. Na vystúpenie pani poslankyne s faktickými poznámkami traja páni poslanci: pán poslanec Hlina, Jurinová, Novotný. Končím možnosť prihlásiť sa s faktickými poznámkami. Nech sa páči, pán poslanec Hlina.
Blanár, Juraj, podpredseda NR SR (2023-03-21):
Pani poslankyňa Hatráková s faktickou poznámkou.
Blanár, Juraj, podpredseda NR SR (2021-11-26):
Ďakujem, pani spoločná spravodajkyňa, môžete zaujať miesto určené pre spravodajcov. Otváram rozpravu k tomuto návrhu zákona. Písomnú prihlášku som neobdržal, takže dávam možnosť ústne sa prihlásiť do rozpravy. Uzatváram možnosť prihlásiť sa ústne do rozpravy. Ako jediná je prihlásená do rozpravy pani navrhovateľka Halgašová, ktorej udeľujem slovo. Nech sa páči.
Blanár, Juraj, podpredseda NR SR (2021-10-05):
Pani poslankyňa Lucia Drábiková, nech sa páči.
Bugár, Béla, podpredseda NR SR (2019-11-26):
Pán poslanec, dostanete len vtedy čas, minútu, ak budete mať procedurálny návrh. Prečítajte si rokovací poriadok! Procedurálny návrh sa začína podaním procedurálneho návrhu. Nemôžte dať procedurálny návrh, aby sme nehlasovali o procedurálnom návrhu. To sa nedá. To neexistuje. Zapnite mikrofón pánovi poslancovi!
Mezenská, Helena, poslankyňa NR SR (2012-07-27):
Takže vážená pani predsedajúca, vážené panie poslankyne, páni poslanci, dovoľte mi, aby som uviedla návrh novely zákona o podomovom a zásielkovom predaji. Predloženým návrhom zákona navrhujem, aby sa zmenil a doplnil zákon č. 108/2000 Z. z. o ochrane spotrebiteľa pri podomovom predaji a zásielkovom predaji v znení neskorších predpisov. Zo spotrebiteľskej praxe, ako aj ja aj spotrebiteľské organizácie zmonitorovali viaceré závažné nedostatky právnej úpravy podomového a zásielkového predaja, ktoré spôsobujú, že nekalým konaním predávajúcich sú poškodzované práva spotrebiteľov. Navrhované zmeny spočívajú predovšetkým v predĺžení zákonnej lehoty na odstúpenie pre spotrebiteľa, zavedení povinnosti dodávateľa vrátiť spotrebiteľovi bezodkladne zaplatenú kúpnu cenu alebo jej časť po odstúpení od zmluvy. Taktiež tieto navrhované zmeny spočívajú v zákaze podmieňovať uzavretie zmluvy predchádzajúcim zaplatením celkovej kúpnej ceny alebo jej časti, rovnako tieto navrhované úpravy smerujú alebo sa zakladajú v explicitnom vymedzení novej formy podomového predaja a napokon aj v zavedení povinnosti predávajúceho pri tovare a službách, na ktorých predaj a poskytovanie je potrebná licencia, oprávnenie, povolenie alebo oznámenie uzavierať zmluvu so spotrebiteľom v zastúpení zamestnancov s adekvátnou odbornou praxou a minimálne stredným odborným vzdelaním. Legislatívnou úpravou reagujem predovšetkým na konkrétne prípady poškodzovania práv občanov, konkrétne napríklad na prípad spoločnosti KRONIX s.r.o., ktorá pred Vianocami v roku 2011 vyzbierala od spotrebiteľov peniaze za tovar, ktorý mala dodať, tento však nedodala. V poradí ďalším sporným prípadom, ktorým je motivovaná navrhovaná právna úprava, je taktiež postup spoločnosti dodávajúcej energiu a plyn, ktorá pri uzavieraní zmlúv uviedla spotrebiteľov do omylu a takto dosiahla, že spotrebitelia v omyle zmluvy uzavreli, a toto uzavieranie zmlúv zabezpečovali dobrovoľníci, ktorí nemali s predávajúcim nijaký zmluvný vzťah a boli organizovaní iba cez agentúrne služby. Zvyšné zmeny vyplývajú tiež z negatívnych skúseností pri vrátení zaplatenej kúpnej ceny a taktiež z konania obchádzajúceho podomový predaj a podobne. Navrhovaná úprava nebude mať dopad na štátny rozpočet, rozpočty obcí alebo rozpočty vyšších územných celkov, nebude mať ani vplyv na zamestnanosť ani na tvorbu pracovných miest. Návrh zákona je v súlade s Ústavou Slovenskej republiky, s medzinárodnými zmluvami, ktorými je Slovenská republika viazaná, a taktiež aj s primárnym a sekundárnym právom Európskych spoločenstiev. Žiadam vás, aby ste podporili tento návrh, naozaj aj dnes nemáme odpoveď na podnety, a už teraz kolektívne podnety spotrebiteľov, ktorí v dôsledku podomového predaja pri uzatváraní zmlúv s použitím nekalých marketingových praktík boli uvedení do omylu. Ďakujem.
Ďuriš Nicholsonová, Lucia, podpredsedníčka NR SR (2018-09-14):
Ďakujem pekne. Otváram všeobecnú rozpravu. Ako prvý sa prihlásil pán navrhovateľ. Nech sa páči, pán poslanec Heger.
P. Hrušovský, predseda NR SR: (2004-03-12):
(Pauza kvôli spracúvanou výsledkov tajného hlasovania.)
Krajkovič, Mikuláš, poslanec NR SR (2017-12-05):
Ďakujem pekne. Pán poslanec, no, problém pre vás je v tom, že to, čo povedal pán predseda vlády, je pravda. A použil príklady, ktoré, aspoň ja o tom neviem, nikto doteraz nevyvrátil. To mi chcete povedať, že váš asistent nepozeral účty v Tatra banke? Alebo mi chcete povedať, že bývalý minister obrany neodpočúval ľudí a ešte dokonca aj toho kamionistu? Alebo mi chcete povedať, že pán Dr. Suchánek nevrátil Bielu vranu? Alebo mi chcete povedať, že predseda SaS Sulík nerobil kšefty nejaké s pozemkami? A ďalšie príklady. Skúste, skúste mi to nejakým spôsobom možno, mňa to zaujíma, skúste to vyvrátiť, ak hovoríte, že to nie je pravda.
V. Veteška, podpredseda NR SR: (2007-01-30):
(Hlasovanie.) Prítomných je 144 poslancov, za 143, proti 0, zdržal sa 1, nehlasovalo 0. Konštatujem, že Národná rada pridelila návrh tohto zákona výborom, určila gestorský výbor a termíny na jeho prerokovanie v druhom čítaní. Ďalej budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene niektorých zákonov (tlač 181). Hlasovanie uvedie pani poslankyňa Edita Angyalová. Kartu si zoberte.
Jurinová, Erika, podpredsedníčka NR SR (2012-06-26):
Ďakujem pekne. Otváram rozpravu. Do rozpravy som nedostala žiadnu písomnú prihlášku. Pýtam sa, či sa niekto chce prihlásiť do rozpravy ústne? Ak nie, vyhlasujem rozpravu za skončenú. Chce k rozprave zaujať navrhovateľ? Pani spravodajkyňa? Áno? Nie. Prerušujem rokovanie o tomto bode programu. Ďakujem pekne, a pokračujeme správou o stave vysielania v Slovenskej republike a o činnosti Rady pre vysielanie a retransmisiu za rok 2011. Správa má tlač 26 a spoločná správa výborov má tlač 26a. Prosím predsedu Rady pre vysielanie a retransmisiu Miloša Mistríka, aby správu uviedol. Pána Mistríka tu nemáme. Vyhlasujem 5-minútovú prestávku. (Krátka pauza.) Je všeobecný súhlas, aby sme tento bod preskočili a pristúpili k výročnej správe Ústavu pamäti národa? Otázka je, či tu máme pána Petranského? (Smiech.) Takže vyhlasujem predsa len 5-minútovú prestávku. (Prestávka.) (Po prestávke.) Budeme pokračovať správou o stave vysielania Slovenskej republiky a o činnosti Rady pre vysielanie a retransmisiu za rok 2011. (Ruch v sále.) Páni poslanci, prosím, ukľudnite sa. Prosím predsedu Rady pre vysielanie a retransmisiu Miloša Mistríka, aby správu uviedol. Nech sa páči.
Bugár, Béla, podpredseda NR SR (2016-09-09):
Ďalej v rozprave vystúpi pán poslanec Galko. Nech sa páči.
Andreánsky, Ladislav, poslanec NR SR (2019-03-27):
Ďakujem pekne za slovo. Vážený pán predsedajúci, kolegyne, kolegovia, dovoľte, aby som vás informoval o prerokovaní vládneho návrhu zákona vo výboroch Národnej rady. Národná rada uznesením z 26. marca 2019 rozhodla, že prerokuje návrh zákona v skrátenom legislatívnom konaní. Národná rada tiež 26. marca 2019 pridelila návrh zákona na prerokovanie v druhom čítaní ústavnoprávnemu výboru, výboru pre financie a rozpočet, výboru pre hospodárske záležitosti, výboru pre pôdohospodárstvo a životné prostredie, výboru pre verejnú správu a regionálny rozvoj, výboru pre sociálne veci, výboru pre zdravotníctvo, výboru pre obranu a bezpečnosť, výboru pre vzdelávanie, vedu, mládež a šport a výboru pre európske záležitosti, ktorý zároveň určila ako gestorský výbor s tým, aby výbory prerokovali vládny návrh zákona do 27. 3. 2019 do 14. hodiny. Poslanci Národnej rady, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko. Výbory, ktorým bol vládny návrh zákona pridelený, ho prerokovali 27. 3. 2019. Návrh spoločnej správy výborov vrátane stanoviska gestorského výboru prerokoval výbor pre európske záležitosti tiež 27. marca 2019. Vládny návrh zákona 27. marca 2019 prerokovali a odporúčali schváliť všetky výbory, ktorým bol návrh pridelený rozhodnutím Národnej rady. Z uznesenia Ústavnoprávneho výboru Národnej rady Slovenskej republiky pod bodom III spoločnej správy vyplynulo osem pozmeňujúcich a doplňujúcich návrhov, o ktorých gestorský výbor odporúča hlasovať spoločne a tieto schváliť. Výbor pre európske záležitosti ako gestorský výbor odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v spoločnej správe výborov schválenej uznesením výborov č. 177 z 27. marca 2019 ako tlač 1398a. Týmto uznesením ma výbor zároveň poveril, aby som ako spoločný spravodajca na schôdzi Národnej rady informoval o výsledku rokovania výborov. Poprosím vás, pán predsedajúci, otvorte k obidvom návrhom rozpravu.
Zmajkovičová, Renáta, podpredsedníčka NR SR (2013-06-18):
Kolegyne, kolegovia, prerušujem rokovanie o tomto bode programu. Budeme pokračovať v prerušenej rozprave zajtra o deviatej. Želám zatiaľ všetkým pekný deň, zajtra o 9.00 sa vidíme. (Prerušenie rokovania o 19.03 hodine.)
P. Hrušovský, podpredseda NR SR: (2002-04-05):
(Hlasovanie.) 109 prítomných, 88 za návrh, 2 proti, 10 sa zdržalo, 9 nehlasovalo. Návrh sme schválili. Teraz poprosím pána poslanca Gašparoviča, aby ako spoločný spravodajca uvádzal návrhy na hlasovanie k prerokúvanému návrhu poslanca Palka na vydanie zákona, ktorým sa mení a dopĺňa zákon 140/1961 Zb. Trestný zákon v znení neskorších predpisov . Pán poslanec Gašparovič.
Hrušovský, Pavol, podpredseda NR SR (2011-03-22):
V tejto chvíli sú splnené všetky zákonné podmienky na rokovanie Národnej rady Slovenskej republiky. Nech sa páči, pán poslanec Madej. (Rokovanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony , tlač 279.)
Bugár, Béla, podpredseda NR SR (2018-10-17):
Prezentujme sa a hlasujme. (Hlasovanie.) Prítomných 144, za 96, zdržalo sa 48 poslancov. Tento bod sme schválili.
Bugár, Béla, podpredseda NR SR (2019-11-28):
Pán poslanec Bernaťák.
Jurinová, Erika, podpredsedníčka NR SR (2014-09-17):
Ďakujem pekne, pani predsedajúca. Vážené kolegyne, kolegovia, hostia, možno tak netradične opäť vystupujem. Pôvodne som chcela k bodu predchádzajúcemu, nepodarilo sa mi kvôli tomu, že som chcela byť prítomná aj na výbore pre európske záležitosti, ale myslím si, že dá sa to vsunúť aj do tejto témy účtovnej uzávierky tejto inštitúcie. Jedna téma, a prepáčte, počkám, lebo by som bola rada, aby ste ma sledovali. Jedna téma, ktorá sama možno začala, alebo s ktorou som bola oboznámená zhruba tri týždne dozadu, kedy sa na mňa obrátil jeden občan s tým, že nejakým spôsobom sa mu podarilo to, čo by si asi neprial nikto z nás, a to uvedením do omylu sa stalo, že podpísal prevedenie akcií, samozrejme mal na mysli cenných papierov, ktoré nemajú žiadnu hodnotu, ale podarilo sa previesť na Fond národného majetku aj akcie, ktoré sú teda hodnotné, alebo ocenené vyššie. Takto sa mu stalo, že tam, na Fond národného majetku prešli naozaj jeho hypotekárne záložné listy a keď som pátrala po tom vo Fonde národného majetku alebo teda cez ľudí, ktorí tam pracujú, tak som zistila, že vlastne neexistuje akoby možnosť spätného prevodu, a tak teda dovolím si vás požiadať, že keď ste tuná prítomný a týka sa to v podstate hodnoty majetku Fondu národného majetku, že či by ste mi vedeli povedať takto na mieste, že či sa uvažuje o možnosti riešiť takéto problémy, pretože viem, že tento človek alebo tento prípad nie je ojedinelý a viem, že jedine Fond národného majetku to môže mať v kompetencii alebo poprípade, že či si viete predstaviť zmenu zákona, ktorá by takéto veci vedela dať do poriadku. Uvedomujem si takisto, že pôvodný zámer oslobodiť ľudí, ktorí majú bezcenné cenné papiere, stál štát určite, určite nejaké finančné prostriedky, ale stále si myslím, že tá cena za to, že niektorí skutočne prišli o svoje aj celoživotné, o svoje celoživotné úspory, že by sa štát k nim nemal alebo fond národného majetku nemal zachovať macošsky a mohlo by dôjsť k vráteniu v takýchto prípadoch. Vopred vám ďakujem za odpoveď.
Blaha, Ľuboš, podpredseda NR SR (2024-06-21):
Pýtam sa teraz, či sa chce niekto prihlásiť do rozpravy ústne. Dvaja páni poslanci alebo jedna pani poslankyňa a jeden pán poslanec. Ako prvý sa prihlásil pán poslanec Gábor Grendel, nech sa páči.
Jarjabek, Dušan, poslanec NR SR (2010-11-30):
Ďakujem za slovo, pán predseda. Pán poslanec Abrhan, ja si myslím, že minister kultúry vám schváli v tejto chvíli čokoľvek. Čokoľvek, čo by ste navrhli, vám schváli minister kultúry z toho dôvodu, že jemu ide jasne o to, aby tento návrh zákona prešiel preto, lebo tu ide o jednak deštrukciu duálneho systému a deštrukciu dvoch verejnoprávnych médií naraz, ktoré jednoducho si nebudú môcť plniť svoju službu vo verejnom záujme. To je jedna vec. Čiže s akýmikoľvek pozmeňujúcimi návrhmi prídete, minister kultúry vám to schváli, lebo, ešte, raz, ide mu o to, aby tento návrh zákona prešiel. Hovorili ste, že zlúčenie Slovenského rozhlasu a Slovenskej televízie bolo jasné pred voľbami. Prosím vás pekne, pripomeňte mi, kedy to bolo, lebo ja som zachytil len to, že sa hovorilo o zrušení koncesionárskych poplatkov. A aj na poslednej medzinárodnej konferencii, ktorú na túto tému usporiadal rozhlas, kde pán minister vystúpil, nič nepovedal. A to bolo pár dní predtým, ako vyšiel tento návrh pseudozákona, a to bolo pár dní predtým, nepovedal jedno jediné slovo o zlúčení, resp. o zámere, že by chcel zlúčiť Slovenský rozhlas a Slovenskú televíziu. Tak o čom hovoríte, pán poslanec? Kde sa to objavilo? Pred voľbami určite nie a po voľbách nedávno, keď to Koaličná rada, neviem, prečo a na základe čoho schválila. Ďakujem za pozornosť.
M. Číž, podpredseda NR SR: (2009-02-04):
Vážené kolegyne, kolegovia, vyhlasujem všeobecnú rozpravu za skončenú. Registrujem, že chce k rozprave zaujať stanovisko pán minister. Má slovo.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 146, za 78, proti 33, zdržalo sa 34 poslancov, 1 nehlasoval. Konštatujem, že sme schválili návrh, a preto sme v treťom čítaní .
Fico, Robert, podpredseda NR SR (2011-12-08):
Na faktickú poznámku bude reagovať pán poslanec Počiatek.
Matovič, Igor, podpredseda vlády a minister financií SR (2022-02-18):
Ďakujem pekne. Ja by som nadviazal na faktickú poznámku Petra Polláka. A teraz som si to, vlastne si uvedomil (povedané so smiechom), že, že prečo to ten Fico vlastne všetko stvára, to jeho divadielko s tristo tlačovkami a podobne. Presne, máš pravdu. On tomu Imreczemu, Brhelovi, Kičurovi, Bödörovi, Kováčikovi, Makóovi, Slobodníkovi, Kožuchovi, Jankovskej, Krajmerovi, Hraškovi a tým ďalším desiatkam ľudí, ktorí sú vyšetrovaní z ťažkých zločinov, on im chce vlastne ukázať, nebojte sa, ja sa vrátim, ja sa o vás postarám. A ja týmto ľuďom chcem odkázať, zbytočne o tom snívate, páni. Fico vás klame, lebo my urobíme všetko pre to, že mafia sa k moci viac nevráti, a odporúčam vám všetkým, páni, začnite svedčiť, lebo keď sa stanete spolupracujúcimi svedkami, tzv. kajúcnikmi, dostanete výrazne nižšie tresty, ako keď skončíte v lochu na 15-20 rokov. Takže, Robert Fico, môžeš sa snažiť koľkokoľvek, nádej pre týchto ľudí je zbytočná, začnite svedčiť. Viete presne, o čom to bolo. Už viac jako 30 vás svedčí, rozoberte to do šróbika, tú, ten skorumpovaný systém Fica a Pellegriniho, s ktorým vo veľkom rozkrádali štát, lebo my nedovolíme, aby sa mafia vrátila k moci. A to verte, jak tu sedím! Neviem, aký zázrak sa nám podarí v ďalších voľbách, ale on sa podarí. Pán Boh má Slovensko totiž rád. (Potlesk.)
Hrušovský, Pavol, podpredseda NR SR (2011-05-17):
Hlasujeme, páni poslanci, o pripomienkach pána prezidenta uvedených pod poradovými číslami 1 až 25. Gestorský výbor odporúča schváliť. (Hlasovanie.) 144 prítomných, 144 za návrh. Pripomienky pána prezidenta sme schválili.
P. Hrušovský, podpredseda NR SR: (2002-05-16):
Páni poslanci, prosím, dostavte sa do rokovacej sály. Prosím predsedov parlamentných výborov. Páni poslanci, prezentujme sa, nebudeme hlasovať, len sa prezentujme. Páni poslanci, hlasujeme o tom, že o prerokovanom bode programu o návrhu doplnku k použitiu majetku Fondu národného majetku Slovenskej republiky budeme hlasovať na budúci týždeň v stredu. (Hlasovanie.) Prítomných je 76 poslancov, za 72, proti 1, zdržal sa 1, nehlasovali 2. Návrh sme schválili. Ďakujem pánovi prezidentovi, pánovi spoločnému spravodajcovi. Teraz poprosím pána poslanca Halmeša, aby ako spoločný spravodajca, pán poslanec Halmeš, prosím vás, nech sa páči, nesmejte sa, pán poslanec Galbavý. Prosím, aby ste uvádzali jednotlivé hlasovania k prerokúvanému vrátenému návrhu zákona pánom prezidentom Slovenskej republiky č. 313/2001 Z. z. o verejnej službe . Na prijatie zákona vráteného pánom prezidentom Slovenskej republiky podľa čl. 102 písm. o) je potrebný súhlas nadpolovičnej väčšiny všetkých poslancov. Pán poslanec Halmeš. F. Halmeš, poslanec: Vážený pán podpredseda, vážené dámy a páni, prosím predsedajúceho, aby sme hlasovali o návrhu zákona z 20. marca 2002, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov, vráteného prezidentom Slovenskej republiky na opätovné prerokovanie Národnou radou Slovenskej republiky, tlač 1448.
Fecko, Martin, poslanec NR SR (2012-10-25):
Ďakujem pekne. Vítam tiež túto aktivitu môjho kolegu Igora. A ako povedal, keď atypicky sa správame na Slovensku, tak musíme atypické metódy na to používať, aby sme to nejakým spôsobom zvládli, no tu je ešte jeden problém, že naša nátura je taká, že závidíme. To znamená, nedoprajeme jeden druhému a vlastne našu hrdosť, ktorú by sme mali pozdvihovať a stále vysvetľovať ľuďom, že pokiaľ si kúpiš ten výrobok, tak zabezpečíš zamestnanosť ďalšiemu človeku, ktorý prakticky v inom sektore alebo v inom segmente môže fungovať, to momentálne u nás není, nemáme to v krvi. To znamená, je to potrebné stále opakovať, pri každej príležitosti, aby sme to dostali do tej krvi. Možnože ďalšia generácia už to pochopí, keď môže cestovať po svete a vidieť, ako sa tam správajú k vlastným výrobkom. A čo sa týka tých technikálií k tomu, ale myslím, že to sú iba veci, ktoré by sa dali zvládnuť tie metodiky alebo výpočty, lebo tvrdím, že kde je vôľa, je aj cesta. Takže toľko ja z mojej strany. Ďakujem.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 125 poslancov, za 120, proti nikto, zdržali sa 5, hlasovali všetci prítomní. Tento návrh sme schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch (tlač 639), bod 18 schváleného programu. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Márii Šofranko, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 639.)
Glenda, Tibor, poslanec NR SR (2014-10-21):
Ďakujem pekne za slovo. Pán predseda, v rozprave vystúpili dvaja páni poslanci, poslanec Hlina a poslanec Bobík, nepodali žiadne návrhy. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kaník, Ľudovít, poslanec NR SR (2012-06-28):
Ďakujem pekne. Ospravedlňujem sa za technické nedostatky, som nemal kartu zasunutú. Richard, točíme sa v kruhu. Ja som vystúpil, myslím, že viackrát a veľmi rozsiahlo v rozprave o príslušných mechanizmoch, ktoré sme tu schvaľovali. A na zložité otázky nebývajú jednoduché odpovede, preto ani tuto sa to nedá povedať veľmi jednoducho. Znova opakujem, ja som presvedčený, že ten vývoj je negatívny a jeho následky bude treba nejakým spôsobom sanovať. A na to budeme potrebovať peniaze. Ale rozhodujúce je, ako tie peniaze použijeme. A v tom nemáme absolútne zhodu. Lebo ty hovoríš, žiadne peniaze nepotrebujeme, kašlime na to, nech sa stane, čo sa stane, aj tak nejako prežijeme. No ja si myslím, že sa máme k tomu postaviť aktívne. Ale stále budem hovoriť - a hovorím to od samého počiatku - to neznamená automatický súhlas s každou žiadosťou len preto, že sme malá krajina. To znamená veľmi kritické a veľmi dôsledné posudzovanie práve z hľadiska slovenských skúseností a z hľadiska tej tŕnistej cesty, ktorú sme si my sami prešli k zdravej a výkonnej ekonomike, či tá krajina naozaj vyčerpala všetky svoje možnosti a či aj prípadný bankrot tej krajiny je vec, proti ktorej je potrebné bojovať. Nemyslím si to, že vždy je potrebné proti tomu bojovať, naopak, si myslím, že oddeľovanie nevyhnutných bankrotov je škodlivé a že treba k nim pristúpiť, keď je to potrebné, bez odkladov, a preto hovorím to, čo hovorím. Ale zároveň hovorím, že finančný sektor je kľúčová vec, a preto netreba zatvárať oči nad tým, čo sa deje a aké dopady má dlhová kríza... (Prerušenie vystúpenia časomerom.)
Košútová, Magda, poslankyňa NR SR (2012-07-27):
Dajte, prosím, hlasovať o druhom pozmeňujúcom návrhu pána poslanca Csicsaia.
Hrnčiar, Andrej, podpredseda NR SR (2016-06-15):
Prosím, prezentujme sa a hlasujme. (Hlasovanie.) Prítomných 142, za 126, proti 14, zdržali sa 2. Konštatujem, že Národná rady pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Vážené panie poslankyne, páni poslanci, chcem vás požiadať o odsúhlasenie termínu prerokovania návrhu na voľbu člena Správnej rady Ústavu pamäti národa, tlač 149, je to bod 34 schváleného programu. Navrhujem, aby sme tento zákon prerokovali zajtra 16. júna 2016 o 16.30 hod. s tým, že tajné hlasovanie by sme vykonali po 17. hodine. Je všeobecný súhlas? (Súhlasná reakcia pléna.) Ďakujem. Nech sa páči, procedurálny návrh, pán poslanec Simon.
B. Bugár, podpredseda NR SR: (2004-01-22):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, poslancovi Jozefovi Hurbanovi. Nech sa páči, pán poslanec. J. Hurban, poslanec: Ďakujem pekne. Vážený pán predsedajúci, vážený pán podpredseda vlády, ctené kolegyne a kolegovia, dovoľte mi, aby som v zmysle zákona Národnej rady Slovenskej republiky o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 446/2002 Z. z. o vzájomnej pomoci pri vymáhaní niektorých finančných pohľadávok. Tento zákon poslanci dostali ako tlač 494. Vystupujem ako spravodajca Výboru Národnej rady pre financie, rozpočet a menu. Tento návrh zákona bol doručený poslancom v stanovenej lehote, čím teda boli splnené podmienky určené § 72 ods. 1 zákona Národnej rady o rokovacom poriadku. Predseda Národnej rady Slovenskej republiky tento návrh zákona posúdil a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona, ktoré sú uvedené v § 67 a 68 zákona Národnej rady Slovenskej republiky o rokovacom poriadku, ako aj náležitosti určené v legislatívnych pravidlách. Z hľadiska vecného zastávam názor, že tento návrh zákona rieši problematiku takým spôsobom, ako je potrebné upraviť v predmetnom návrhu zákona. Vážený pán podpredseda, skončil som, môžete, prosím, otvoriť rozpravu.
Blanár, Juraj, podpredseda NR SR (2020-12-04):
Pán poslanec Lehotský s faktickou poznámkou. Nech sa páči.
Gajdoš, Peter, minister obrany SR (2018-11-29):
Môžem prisľúbiť, že jej odovzdám túto otázku, určite vám bude odpovedať. Ďakujem.
Záborská, Anna, poslankyňa NR SR (2020-07-24):
Ďakujem pekne, pán predseda. (Prerušenie vystúpenia predsedajúcim.)
Jarjabek, Dušan, poslanec NR SR (2011-02-03):
Ďakujem pekne za odpoveď, pán minister. Začali ste zoširoka. Ja by som si dovolil vrátiť sa ku konkrétnej otázke, ktorú som položil a poprosil by som vás, či by ste mohli informovať aspoň o niektorých konkrétnych prípadoch, keď ministerstvo ako orgán štátnej správy využilo zákon a prinútilo majiteľa, aby sa o svoju budovu normálne postaral.
Paška, Pavol, predseda NR SR (2012-09-12):
Pán poslanec, vaša reakcia.
P. Pelegrini, poslanec: (2010-02-03):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej repliky č. 350/1996 Z. z. o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc  z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 12. januára 2010 č. 1428 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali ústavnoprávny výbor a výbor pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní odo dňa ich pridelenia. Pán predsedajúci, otvorte, prosím, rozpravu.
Marosz, Ján, poslanec NR SR (2018-05-24):
Ďakujem pekne, pán Budaj, za vaše vystúpenie. Vy nás vždy upriamite na ten hlas ľudu, na to volanie zdola, na tú snahu väčšinou mladých ľudí o slušné Slovensko. Čo mňa tak naozaj v súvislosti s tým, čo hovoríte, trápi, je obrovská stagnácia našej krajiny. Lebo týchto rôznych pozemkových kšeftárov a mafiánov vo vysokých funkciách nezaujíma rozvoj ciest alebo podpora drobných podnikateľov, živnostníkov alebo zlepšovanie stavu školstva, budovanie dostupnej a kvalitnej zdravotnej starostlivosti. No a sme v stave, že keď títo mafiáni skončia, keď už odídu z politiky, tak ostane tu jedna veľká spúšť a úlohou ďalšej politickej generácie bude v najbližších 10 rokoch len možno dobehnúť Čechov a nehovoriac o Nemcoch a Rakúšanoch, ktorých budeme dobiehať akože ďalšie dekády. Ja teda hovorím konkrétne aj za oblasť dopravy, že napríklad v rozvoji integrovanej dopravy, infraštruktúry sú, sú Češi ďaleko, ďaleko pred nami a títo skorumpovaní politici nechávajú naozaj po sebe spúšť. Takže prajem si a aj vlastne všetkým ľuďom na Slovensku, aby čím skôr skončila doba týchto mafiánov a sme sa prehupli do stavu budovania krajiny.
Danko, Andrej, podpredseda NR SR (2023-11-22):
Do rozpravy je prihlásený poslanec Krajčí a pripraví sa pán poslanec Stachura.
Číž, Miroslav, podpredseda NR SR (2015-12-03):
S reakciou pán poslanec Chren.
Jurinová, Erika, podpredsedníčka NR SR (2015-09-23):
Na vaše vystúpenie, pán poslanec, registrujem tri faktické poznámky. Uzatváram možnosť prihlásiť sa a dávam slovo pánovi poslancovi Suskovi.
P. Hrušovský, podpredseda NR SR: (2002-05-24):
P. Delinga, poslanec: Vážený pán predsedajúci, panie poslankyne, páni poslanci, pán predkladateľ poslanec Slaný touto krátkou novelou vstupuje do cenového zákona. Cenový zákon platí u nás už viac ako 6 rokov. A myslím, že má skutočne mnoho nedostatkov. Je na škodu veci, že ministerstvo financií tento veľmi dôležitý zákon v tomto období nenovelizuje systémovo a komplexne. Na sklonku minulého roku sme v snemovni prijali zákon č. 491/2001 Z. z., ktorým sa v podstate začal novým spôsobom od 1. januára organizovať trh s agrárnymi komoditami. Vytvorila sa štátna intervenčná agentúra. Treba povedať, že ten zákon, ktorý sme tu novelizovali, bol veľmi ťažký a mali sme veľké problémy, aby sme ho dali do takej podoby, aby v reálnej praxi nespôsoboval nejaké vážnejšie problémy. Vláda už vyhlásila spôsob, ktoré komodity mieni regulovať v tomto období. A je pravda, že regulácia bez toho, aby k tomu neboli vydané príslušné cenové predpisy, nie je jasná a nie je transparentná. Treba si však uvedomiť, čo v tomto predkladanom návrhu chceme dosiahnuť. Pán predkladateľ navrhuje, aby sa v cenovom zákone v § 6 ods. 6 zmenilo znenie, že na účely organizovania trhu s vybranými poľnohospodárskymi výrobkami podľa osobitného predpisu určuje ministerstvo regulované ceny. Ale v tom zákone, na ktorý sa odvoláva, č. 491/2001 Z. z. v podstate v § 4 ods. 2 sa píše, že má ísť o intervenčné ceny, a ďalej v tom istom zákone v § 6 ods. 2 písm. a) 1. bod sa píše, že ministerstvo financií určuje ceny a vyhlasuje rozhodnutia o regulácii cien. Takže z tohto pohľadu to terminovanie, že ministerstvo určuje regulované ceny, nie je celkom dokonalý systémový prvok a bolo by potrebné v druhom čítaní to dať do toho spôsobu, ako je to zakotvené v zákone o organizovaní trhu s vybranými poľnohospodárskymi výrobkami, kde sa ministerstvu financií ukladá, že má určovať ceny a vyhlasovať rozhodnutia o regulácii cien. Čiže nejde o regulované ceny, lebo regulácia je len spôsob určovania cien. Čiže nepoznáme vlastne žiadne regulované ceny, poznáme ceny intervenčné a potom poznáme ceny z hľadiska určovania ich spôsobu, či sú pevné, minimálne alebo maximálne. Takže keď chceme tento zákon dať do legislatívnotechnickej úpravy a nespôsobiť chaos v cenovom probléme, navrhujem teda, aby predkladateľ v druhom čítaní prišiel s takým návrhom, aby to vyhovovalo obojstranne, teda aj spôsobu regulácie cien, ale aj spôsobu tomu, že o aké ceny ide. Takže to je môj návrh. Inak si myslím, že tento návrh zákona je možné v druhom čítaní posúdiť. Ďakujem pekne.
Ďuriš Nicholsonová, Lucia, podpredsedníčka NR SR (2016-10-26):
S reakciou na faktickú poznámku pán poslanec Poliačik.
Jasaň, Viliam, poslanec NR SR (2014-11-28):
Ďakujem pekne. Pán kolega, ja sa dotknem toho, toho posledného vášho návrhu. Ja rozumiem pohnútke, rozumiem aj podstate toho návrhu, ktorý ste dali, len si myslím a možnože by sme mali porozmýšľať o nejakej inej forme takejto pomoci v takejto udalosti, ktorá sa môže stať hociktorému zamestnancovi. Môže sa to predsa dať také nečakané do kolektívnej zmluvy a môže sa na tom podieľať aj zamestnávateľ nejakým spôsobom, keď sa to stane, lebo, to ma len tak napadlo, že dobre, ja sa vzdám pre vás časti mojej dovolenky, lebo sa vám niečo prihodilo, tak ako vy hovoríte, je to fajn, ale o pár mesiacov sa to môže mne stať. Môže sa to stať ďalšiemu a čo potom? Bude to reťazová reakcia. Preto hovorím, že chápem pohnútku, aj návrh, len si myslím, že by sme mali možno porozmýšľať aj o inej forme, ako to urobiť, lebo toto sa môže stať a čo potom? Mne zomrel pred dvomi mesiacmi brat, mladší. Nečakane. A čo, keď sa to stane aj tomu, kto tomu môjmu synovcovi dal voľno, dovolenku? Stane sa niečo, úraz, dopravná, a čo potom? Bude reťazová reakcia. Skúsme nad tým porozmýšľať, hľadať niečo iné, lebo toto sa mi nejaví ako také najideálnejšie riešenie. Ďakujem.
Madej, Róbert, poslanec NR SR (2016-10-19):
Ďakujem veľmi pekne. Ja by som ešte chcel doplniť. Myslím si, že pokiaľ ide o vyhlášku, tá je aj na svete, niektoré úpravy tam bude robiť ministerstvo, ale myslím si, že to kvalifikovane odpovie skôr pani ministerka. Chcem sa poďakovať veľmi pekne za príspevky. A ja by som ešte rád doplnil, že exekúcie naozaj treba vidieť ako niečo, čo tu musí byť. A asi všetci sa zhodneme nad tým, či už tie 20 rokov staré exekúcie, alebo tie veci, ktoré sú proti spotrebiteľom, aby boli čo najspravodlivejšie a vychádzali z čo najspravodlivejších rozhodnutí súdov. Lebo aj tá veľká istina neni, okrem odmeny exekútora, neni založená, teda tá vymáhaná pohľadávka neni založená na nielen vysokej istine a trovách exekútora, ktoré sú 20 %, a možno polemizovať veľa, málo, ale na príslušenstve, úrokoch, zmluvných pokutách a ďalších veciach, ktoré sú ale priznané súdmi. Toto je ten problém. A v tejto súvislosti by som chcel veľmi pekne oceniť, zabudol som to doplniť, že tu v tomto, v tejto novele exekučného poriadku sa reflektujú aj zmeny, ktoré tento parlament urobil v novembri, decembri minulého roka, napríklad pri zmenkových rozhodnutiach, ktoré pochádzajú zo zmenky. Napríklad návrhom na vykonanie exekúcie bude podstatná náležitosť alebo príloha opísanie vlastných vzťahov k zmenke a doloženie príslušných listín. To znamená, reflektuje sa tá stará právna úprava, ktorá ochraňuje spotrebiteľov pred nekalým uplatnením spotrebiteľských zmeniek, čo sme zaviedli pred rokom a podľa môjho názoru výborne funguje.
Blanár, Juraj, podpredseda NR SR (2022-03-30):
S ďalšou faktickou poznámkou, pani poslankyňa Kozelová.